laion/Wikipedia-Exotic huggingface dataset:
קסרול

קָסְרוֹל (בצרפתית: Casserole) הוא סוג של מאכל כמו גם השם של כלי הבישול המשמש להכנתו בתנור. המנה כוללת בדרך כלל שילוב של רכיבים שונים שנאפים יחד לכדי ארוחה. בעוד שלקסרול המודרני יש שורשים מתרבויות שונות, הוא מזוהה כיום במיוחד עם המטבח האמריקאי שם מדובר במנה ביתית פופולרית במיוחד לארוחות משפחתיות להתכנסויות. הקסרול המודרני הפך לפופולרי במיוחד בארצות הברית במהלך המאה ה-20, ובמיוחד בשנות ה-50 כאשר סוגים חדשים של כלי בישול הפכו זמינים לציבור הרחב[דרוש מקור]. הפשטות של הכנת התבשיל מבעוד מועד, ואפייתו בעת הצורך, הפכה לאורך השנים את תבשילי הקסרול לפתרון אידיאלי עבור משקי בית רבים[דרוש מקור]. הקסרול האמריקני עשוי בדרך כלל משלושה מרכיבים עיקריים - מקור חלבון כגון בשר, דגים או שעועית, ירקות שונים, ועמילן כגון כמו פסטה או אורז. לעיתים מפוזרים מעל המנה גבינה מגוררת או פירורי לחם. בדרך כלל נאפת המנה בתנור, לרוב ללא מכסה ועל חום נמוך. את תבשילי הקָסְרוֹל נהוג לרוב להגיש ישירות מתבנית האפייה. במינסוטה ובדקוטה הצפונית הקָסְרוֹל הוא מהמאכלים שהכי מזוהים עם אותם האזורים והם מכונים שם לרוב Hot dish". להלן כמה ממנות הקסרול הפופולריות ביותר בארצות הברית: קסרול אטריות וטונה (Tuna Noodle Casserole) - כולל שילוב של טונה, אטריות, אפונה, רוטב פטריות עם שמנת, וכמו גם לעיתים רבות מוגש בציפוי פירורי לחם פריכים. קסרול מקרוני וגבינה (Macaroni and Cheese Casserole) - כולל מקרוני ברוטב גבינת צ'דר, ולעיתים רבות מוגש עם תוספות כמו בייקון ו/או פירורי לחם פריכים. קסרול עוף ואורז (Chicken and Rice Casserole) - כולל בדרך כלל חתיכות עוף, אורז ורוטב שמנת. מוגש לעיתים רבות עם גזר או אפונה. קסרול שעועית ירוקה (Green Bean Casserole) - מנה אשר מוגשת לרוב במהלך חג ההודיה וכוללת שילוב של שעועית ירוקה, מרק פטריות ושמנת, ובצל מטוגן פריך. קסרול ארוחת בוקר (Breakfast Casserole) - מנה אשר מוגשת לרוב לארוחת בוקר וכוללת ביצים, נקניק או בייקון, גבינה, ולפעמים לחם או תפוחי אדמה. קסרול אנצ'ילדה (Enchilada Casserole) - מנה בסגנון המטבח המקסיקני אשר כוללת טורטיות, בשר מתובל ורוטב אנצ'ילדה, בתוספת גבינה מותכת. קסרול לחם תירס (Cornbread Casserole) - מנה בסגנון המטבח של מדינות דרום ארצות הברית הכוללת לחם תירס מעורבב עם תירס מוקרם, גבינה ולעיתים בשר טחון. קסרול תפוחי אדמה (Potato Casserole) - מנה אשר כוללת בדרך כלל שכבות של תפוחי אדמה פרוסים בשילוב עם גבינה, רוטב שמנת, ותבלינים. קסרול זיטי אפוי (Baked Ziti Casserole) - מנה אשר כוללת זיטי אפוי ברוטב מרינרה, בשר טחון, גבינת ריקוטה, גבינת מוצרלה מותכת, ואשר לעיתים רבות מוגשת עם ציפוי פירורי גבינת פרמזן. זיטי אפוי ("Baked ziti") הוא תבשיל קסרול פופולרי אשר מכיל בעיקר פסטה ובשר טחון. תבשיל קסרול אמריקאי אשר מכיל בשר בקר טחון, בצל, פלפלים, פטריות, עשבי תיבול, תבלינים ולחם תבשיל קסרול אמריקאי אשר מכיל מקרוני וגבינה (Mac and cheese Casserole) מדיה וקבצים בנושא קסרול בוויקישיתוף Yoon, Howard (4 במרץ 2009). "Nouveau Casseroles". Kitchen Window. National Public Radio. נבדק ב-4 בדצמבר 2009. {{cite news}}: (עזרה) Ramsey, Sarah (25 בספטמבר 2018). "What is a Casserole?". Wide Open Eats. נבדק ב-30 באפריל 2020. {{cite web}}: (עזרה) "Casseroles - Main courses for baby boomers in the 50's, these classic American dishes are easy to prepare, low cost and nutritious". Los Angeles Times (באנגלית אמריקאית). 1989-03-02. נבדק ב-2022-07-21. ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
אימון קליקר

אילוף באמצעות קליקר הוא שיטת אילוף המבוססת על חיזוק חיובי. לעיתים, במקום קליק לסימון ההתנהגות הרצויה, נעשה שימוש בצלילים מובחנים אחרים (כגון שריקה, קליק באמצעות הלשון, נקישת אצבעות או אפילו מילה). שני תלמידים של סקינר, מאריאן קרוז וקילר ברלנד, עבדו עמו במחקר על התנהגות יונים ופרויקטים של אימון במהלך מלחמת העולם השנייה, אז לימדו את היונים "לגולל" (לדחוף כדור עם המקור שלהן). הם סברו שהאימון המסורתי של בעלי חיים מלא טוב, משום ששיטות ההערכה והתגמול שהיו נהוגות אז לא יידעו את בעל החיים על הצלחתו במהירות ובדיוק מספיקים ליצירת הקשרים הקוגניטיביים הנדרשים ללמידה מהירה. הם ראו פוטנציאל בשימוש בשיטת ההתניה התפעולית באימון בעלי חיים מסחרי. בשנת 1947 נישאו השניים והקימו את Animal Behavior Enterprise (ABE), "העסק המסחרי הראשון לאימון בעלי חיים שהכניס באופן יזום ומסודר את עקרונות ניתוח ההתנהגות והתניה אופרנטית לאימון בעלי חיים". משפחת ברלנד (Breland) הטעימה את המונח "גירוי גישור" בשנות ה-40 של המאה ה-20 כדי לתאר את הפונקציה של מחזק משני, כגון שריקה או קליק. ABE המשיך לפעול עד לשנת 1990, כאשר בוב ביילי סייע לאחר מותו של קלר ברלנד בשנת 1965. אף על פי שממשיכי דרכם של משפחת ברלנד ניסו לקדם את השימוש באימון באמצעות קליקרים לכלבים בשנות ה-40 וה-50, והשיטה נמצאה יעילה בגן החיות ובאימון יונקים ימיים, היא לא הצליחה לחדור לעניין רחב בעולם הכלבים עד בסביבות סוף שנות ה-80 ותחילת שנות ה-90. בשנת 1992, מאמני בעלי חיים קרן פריור וגרי וילקס החלו לקיים סמינרים על הכשרה באמצעות קליקר לבעלי כלבים. ב-1998, אלכסנדרה קורלנד פרסמה את הספר "Clicker Training For Your Horse", שבו דחתה שיטות אימון סוסים המשתמשות באמצעים מאיימים כגון שיטות פרידת סוסים, שימוש בקשת, במושכות, בעט ובלונגינג עם רצועת סוסים. בשנות ה-90, רבים מגני החיות השתמשו באימון בעזרת קליקר לטיפול בבעלי חיים, מכיוון ששיטה זו אפשרה להם להימנע משימוש בכוח או בתרופות. כך ניתן היה להעביר את בעלי החיים לכלובים שונים או להעניק להם טיפולים וטרינריים עם הרבה פחות לחץ עליהם. במאה ה-21, החלו להופיע ספרי אימון גם עבור חיות מחמד אחרות, כגון חתולים, ציפורים וארנבים. השלב הראשון באימון עם קליקר הוא ללמד את החיה לקשר בין רעש הקליקר (או סימן אחר שנבחר, כמו צפצוף) לבין פרס. בכל פעם שהקליקר משמיע קול, מוצע פרס מיד. מדיה וקבצים בנושא אימון קליקר בוויקישיתוף Gillis, Timothy E.; Janes, Amy C.; Kaufman, Marc J. (באוגוסט 2012). "Positive Reinforcement Training in Squirrel Monkeys Using Clicker Training: Squirrel Monkey Positive Reinforcement Training". American Journal of Primatology. 74 (8): 712–720. doi:10.1002/ajp.22015. PMC 3412074. PMID 22553135. {{cite journal}}: (עזרה) Wag the Dog, accessed July 29, 2014. "Three Popular Approaches to Dog Training Explained". 8 בנובמבר 2019. {{cite web}}: (עזרה) Encyclopedia of Arkansas, Encyclopedia of Arkansas (באנגלית) Wilkes, Gary (3 בינואר 2014). "What is Real Clicker Training?". Gary Wilkes' Real Clicker Training. Gary Wilkes. נבדק ב-6 ביולי 2016. {{cite web}}: (עזרה) Forthman, Debra L.; Ogden, Jacqueline J. (1992). "The role of applied behavior analysis in zoo management: Today and tomorrow". Journal of Applied Behavior Analysis. 25 (3): 647–652. doi:10.1901/jaba.1992.25-647. PMC 1279745. PMID 16795790. ערך זה הוא קצרמר בנושא בעלי חיים. אתם מוזמנים לתרום לוויקיפדיה ולהרחיב אותו.
דילון ג'ונס

דילון קשון ג'ונס (באנגלית: Dillon Keshaun Jones; נולד ב-29 באוקטובר 2001) הוא כדורסלן אמריקאי המשחק עבור אוקלהומה סיטי ת'אנדר מליגת ה-NBA. ג'ונס גדל בקולומביה, קרוליינה הדרומית. בעת לימודיו בתיכון קינן הוא העמיד ממוצעים של 12.3 נקודות, 7.9 ריבאונדים ו-4.9 אסיסטים למשחק. לאחר שנתו השנייה עבר לאקדמית סאנרייז בבל-אייר, קנזס. בשנת 2020 החל ללמוד באוניברסיטת המדינה של וובר, במהלך העונה הראשונה שלו בוובר ווילדקאטס, שיחק ג'ונס בכל 23 המשחקים ונבחר לשחקן השנה של המחלקה הראשונה ב-NCAA לאחר שרשם ממוצעים של 8.2 נקודות ו-5.8 ריבאונדים למשחק והוביל את הקונפרנס עם 37 חטיפות בסך הכל ו-1.6 חטיפות למשחק בממוצע. בשנתו השנייה הוא נבחר לחמישייה הראשונה של המחלקה לאחר שהעמיד ממוצעים של 12.6 נקודות ו-10.6 ריבאונדים למשחק וסיים במקום השלישי בחטיפות עם 1.8 חטיפות למשחק. בעונתו השלישית נבחר ג'ונס שוב לחמישייה הראשונה לאחר שהוביל שוב את הקונפרנס עם 10.9 ריבאונדים למשחק יחד עם 16.7 נקודות ו-1.6 חטיפות למשחק. בסיום העונה הוא נרשם לדראפט ה-NBA של עונת 2023/2024 אך בסופו של דבר פרש כדי לחזור לעונה רביעית ואחרונה במדי הווילדקאטס. ב-26 ביוני 2024, נבחר ג'ונס בדראפט ה-NBA בבחירה ה-26 על ידי וושינגטון וויזארדס. זכויות הדראפט שלו הועברו בטרייד מאוחר יותר באותו יום יחד עם הבחירה ה-51 בדראפט לניו יורק ניקס בתמורה לזכויות הדראפט על קישון ג'ורג'. הניקס העבירו מייד את זכויות הדראפט של ג'ונס לאוקלהומה סיטי ת'אנדר תמורת חמש בחירות סיבוב שני עתידיות. ב-6 ביולי הוא חתם על חוזה רב שנתי עם הת'אנדר. מדיה וקבצים בנושא דילון ג'ונס בוויקישיתוף פרופיל, באתר Sports-Reference פרופיל, באתר ליגת ה-NBA Lou Bezjak, Dillon Jones talks his big summer, NBA Draft process and returning to Weber State, The State, ‏17 ביולי 2023 Dillon Jones transferring to Sunrise Christian, The State, ‏1 ביולי 2019 NBA Draft Scouting Report: Weber State's Dillon Jones, ספורטס אילוסטרייטד, ‏27 באפריל 2023 Weber State Men’s Basketball Standout Dillon Jones Named To All-Big Sky Conference Preseason Team, Mid Utah Radio, ‏27 באוקטובר 2022 Weber State's Dillon Jones earns NBA Draft Combine invite, The Salt Lake Tribune, ‏15 במאי 2023 Cameron Salerno, 2024 NBA Draft: 10 players returning to college who can improve their stock the most during the 2023-24 season, CBS, ‏6 ביוני 2023 Brett Hein, Weber State basketball: Dillon Jones shines at G League camp, invited to NBA Draft Combine, Standard Examiner, ‏14 במאי 2023 Dillon Jones withdraws, returning to Weber State, Deseret News, ‏31 במאי 2023 2024 NBA Draft Results: Picks 1–58, NBA.com, ‏8 ביולי 2024 2024 NBA Draft: New York Knicks Acquire Six Draft Picks, NBA.com, ‏27 ביוני 2024 Julia Stumbaugh, Knicks Rumors: NY Acquires 6 2nd-Round NBA Draft Picks in Wizards, Thunder Trades, Clutch Points, ‏27 ביוני 2024 Thunder Signs Nikola Topić and Dillion Jones, NBA.com, ‏6 ביולי 2024
תמזה והדסון

תמזה והדסון (באנגלית: Thames & Hudson, בקיצור T&H) היא הוצאה לאור של ספרים מאוירים בכל הקטגוריות היצירתיות החזותיות: אמנות, אדריכלות, עיצוב, צילום, אופנה, קולנוע ואומנויות הבמה. היא גם מפרסמת ספרים על ארכאולוגיה, היסטוריה ותרבות פופולרית. המטה הראשי הוא בלונדון, יש לה חברה אחות בניו יורק, וחברות בת במלבורן, סינגפור והונג קונג. בפריז יש לה חברה אחות, Éditions Thames & Hudson, וחברת בת בשם Interart שמפיצה ספרים באנגלית. קבוצת תמזה והדסון מעסיקה כיום כ-150 עובדים בלונדון וכ-65 נוספים ברחבי העולם. חברת ההוצאה נוסדה בשנת 1949 על ידי וולטר ואווה נורת', שמטרתם הייתה להנגיש את עולם האמנות והמחקר של חוקרים מובילים לציבור רחב יותר. שמה של החברה משקף את הנוכחות הבינלאומית שלה, במיוחד בלונדון ובניו יורק. היא נותרה חברה עצמאית בבעלות משפחתית, והיא אחת המוציאות לאור הגדולות ביותר של ספרים מאוירים, עם למעלה מ-2,000 כותרים מודפסים. אתר האינטרנט הרשמי של תמזה והדסון (באנגלית) מדיה וקבצים בנושא תמזה והדסון בוויקישיתוף "About Us". Thames & Hudson. ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
פול רוזנברג (מנהל מוזיקלי)

פול רוזנברג (באנגלית: Paul Rosenberg; נולד ב-1 באוגוסט 1971) הוא מנהל מוזיקלי ועורך דין לשעבר. הוא הקים את חברת ניהול הכישרונות גוליית ארטיסטס (Goliath Artists) בסוף שנות ה-90, דרכה חתם וניהל את הראפר אמינם מדטרויט. רוזנברג היה גם שותף מייסד ונשיא לשעבר של חברת התקליטים של אמינם שיידי רקורדס, שחתמה עם אמנים כמו אובי טרייס, 50 סנט, D12, גריזלדה רקורדס ואחרים. מינואר 2018 עד תחילת 2020 שימש כיושב ראש ומנכ"ל חברת Def Jam Recordings. רוזנברג ידוע גם בזכות קשריו עם אמנים כמו The Knux, די ג'יי AM, אקשן ברונסון, דני בראון ובלינק-182. בשנת 1996 הקים רוזנברג את חברת ניהול הכישרונות גוליית ארטיסטס. דרך חברה זו הוא פגש את אמינם בשנה שלאחר מכן, והסכים לא רק להיות מנהלו, אלא גם עורך דינו. חברותם החלה במהלך פיתוח ה-EP של אמינם משנת 1997, "Slim Shady EP". מאז אלבומו של אמינם משנת 1999, "The Slim Shady LP", רוזנברג הופיע במספר קטעי ביניים בשם "Paul" באלבומים של אמינם, בהם הוא משמש דמות המודאגת מהתוכן של האלבום, ומייעץ לאמינם להוריד את הטונים או לוותר על האלבום לחלוטין. ההצלחה של האלבום "The Slim Shady LP" העניקה לאמינם את האפשרות להקים חברת תקליטים משלו, שיידי רקורדס, שהוקמה בסוף אוגוסט 1999. הוא גייס את רוזנברג להיות שותפו המייסד של החברה, מה שרוזנברג הסכים לו. האמן הראשון שחתם בשיידי רקורדס היה קבוצת D12 של אמינם. בנובמבר 2017, לאחר עזיבת ראסל סימונס בעקבות האשמות להתנהגות בלתי הולמת מינית, הודיעה Def Jam Recordings על מינויו של רוזנברג לנשיא ומנכ"ל החברה, תפקידים שהחל למלא רשמית בראשית שנת 2018. לאחר שנתיים ושבוע, ב-21 בפברואר 2020, הודיע רוזנברג על עזיבתו מהתפקידים הללו, ולאחר מכן חזר לשתף פעולה עם יוניברסל מיוזיק גרופ להקמת חברת תקליטים חדשה בשותפות עם יוניברסל. מאז 1996, רוזנברג הוא מייסד ומנכ"ל חברת גוליית ארטיסטס. בנוסף לניהול אמינם, הוא ניהל גם אמנים כמו די ג'יי AM, The Knux, אקשן ברונסון, Blink-182 ואחרים. רוזנברג הוא יהודי, ומתגורר באלפיין, ניו ג'רזי מאז 2006. אתר האינטרנט הרשמי של פול רוזנברג פול רוזנברג, ברשת החברתית אקס (טוויטר) פול רוזנברג, ברשת החברתית אינסטגרם פול רוזנברג, במסד הנתונים הקולנועיים IMDb (באנגלית) פול רוזנברג, באתר אפל מיוזיק (באנגלית) פול רוזנברג, באתר ספוטיפיי פול רוזנברג, באתר MusicBrainz (באנגלית) פול רוזנברג, באתר דיזר פול רוזנברג, באתר Discogs (באנגלית) David, Mark (2009-04-30). "Music Manager Paul Rosenberg Moving On". Variety (באנגלית). נבדק ב-2019-12-31. "Def Jam CEO Paul Rosenberg steps down to launch Goliath Records JV with Universal Music Group". 24 בפברואר 2020. {{cite web}}: (עזרה) Dave (29 באוגוסט 2005). ""Loyalty" - Paul Rosenberg Interview". Rap Basement. נבדק ב-27 במאי 2009. {{cite web}}: (עזרה) "Eminem - The Marshall Mathers LP - Paul (Skit) - Track 4 - 2000". Youtube. אורכב מ-המקור ב-2014-01-30. "Eminem Encore - Paul (Skit)". Youtube. 18 במאי 2011. ארכיון מ-2021-12-13. {{cite web}}: (עזרה) "The Eminem Show - Paul (Skit)". Youtube. 17 במאי 2011. ארכיון מ-2021-12-13. {{cite web}}: (עזרה) "Hip-hip - the music where it's OK to be anti-Jewish". www.thejc.com. נבדק ב-2023-02-06.
יחסי הפיליפינים–ניגריה

יחסי הפיליפינים–ניגריה הם היחסים הבילטרליים בין הפיליפינים לניגריה. היחסים בין שתי המדינות כוננו באוגוסט 1962. ניגריה מחזיקה בשגרירות במנילה, בעוד הפיליפינים מחזיקה שגרירות באבוג'ה. לפני חנוכת שגרירות ניגריה במקאטי ב-1981 שימשה אגודת הסטודנטים הניגרית בפיליפינים כקונסוליה דה פקטו של ניגריה. הפיליפינים הפכה ליעד לסטודנטים ניגרים כבר בשנות ה-60 של המאה ה-20. ב-9 במרץ 1986 השתלטו כ-100 סטודנטים ניגרים על שגרירות ניגריה במקאטי כדי למחות נגד האדישות לכאורה של הנציגות הדיפלומטית למצבם של 400 הניגרים שלמדו אז במדינה. הפיליפינים הטילו בעבר איסור פריסה לניגריה עקב אירועי חטיפת יורדי ים פיליפינים בדלתה של ניז'ר (אנ') בין 2006 ל-2009, אך מאז הוסר האיסור לאחר שהפיליפינים הכירו בכך שהמקרים טופלו כראוי. ב-2012 קראה ממשלת ניגריה לנקוט צעדים אקטיביים יותר מצד שתי המדינות על מנת לחזק ולהעמיק עוד יותר את קשריהן הקיימים בתחומים ההכרחיים. שרת החוץ הניגרית ויולה אונוולירי (אנ') אמרה שעל אף העובדה שבין שתי המדינות מתקיימים קשרים ארוכי שנים, היחסים הכלכליים והמסחריים היו מעטים למדי. ב-2015 החלה ממשלת ניגריה בפרויקט תמיכה באספקת המיםכדי לספק מי שתייה נקיים, סינון מים וקצירת מי גשמים לאזורים שנפגעו מטייפון האיאן. כמה חברות פיליפיניות עברו לניגריה בין השנים 2012 ל-2016, וחלקן נכנסו לשוק הניגרי בעזרת שגרירויות ניגריה בטקלובן, אשר קידמה ואפשרה הזדמנויות השקעה. ניגרים החלו לנסוע לפיליפינים לצורך לימודים בשנות ה-60 של המאה ה-20. ניגריה ממשיכה להוות מרכז לפיליפינים מעבר לים, בעיקר עובדים המעורבים בתעשיית הנפט, הגז והבנייה של המדינה. נכון ל-2011 חיו בניגריה 7,240 פיליפינים, רובם אנשי מקצוע ובני זוג של אזרחים ניגרים. נכון ל-2014 לומדים כ-8,000 ניגרים בפיליפינים. לפיליפינים יש שגרירות באבוג'ה, בירת ניגריה. לניגריה יש שגרירות במנילה, בירת הפיליפינים. Nigerian students seize Nigerian embassy, New Straits Times, ‏11 במרץ 1986 Ban on deployment to Nigeria stays - Palace, GMA News Online, ‏14 בפברואר 2007
אלברט שמדמן

אלברט ג'ורג' שמדמן (באנגלית: Albert George Schmedeman;‏ 25 בנובמבר 1864 – 26 בנובמבר 1946) היה דיפלומט ופוליטיקאי אמריקאי ממוצא גרמני מוויסקונסין, איש המפלגה הדמוקרטית, שכיהן כשגריר ארצות הברית בנורווגיה בשנים 1913–1921, כראש עיריית מדיסון בשנים 1925–1933, ולאחר מכן ועד 1935 כמושל ויסקונסין ה-28. שמדמן היה היחידי מבין ראשי עיריית מדיסון שכיהן גם כמושל ויסקונסין, והיחידי שכיהן כמושל המדינה מטעם מפלגתו בין השנים 1895–1959, תקופה שבה נשלטה המדינה באופן כמעט מוחלט על ידי המפלגה הרפובליקנית, למעט תקופות בודדות בהן כיהן מושל מטעם מפלגה שלישית. אלברט שמדמן נולד במדיסון, כבנם של היינריך שמדמן, שהיגר לארצות הברית בעקבות אביב העמים של 1848, ושל וילהמינה (לבית קיימן) שמדמן. ב-1904 נבחר שמדמן כחבר במועצת העיר של מדיסון, תפקיד בו הוא שימש במשך ארבע שנים. הוא גם היה נציב הכבאות והמשטרה של העיר, והיה חבר במועצת החינוך המקומית. כחבר המפלגה הדמוקרטית, ניסה שדמן להיבחר ב-1910 לבית הנבחרים של ארצות הברית, אך נוצח על ידי ג'ון מ. נלסון. ב-1913 הוא מונה כשגריר ארצות הברית בנורווגיה, תפקיד בו הוא כיהן עד 1921. במהלך כהונתו כשגריר, קיבל שמדמן ב-1919 את פרס נובל לשלום בשמו של הנשיא וודרו וילסון, וב-1921 הוענק לו הצלב הגדול של מסדר אולף הקדוש על ידי הוקון השביעי, מלך נורווגיה. לאחר סיום כהונתו כשגריר, תכנן שמדמן לפרוש מכל תפקיד ציבורי, אך תחת זאת הוא נבחר כראש עיריית מדיסון, וכיהן בתפקיד בשנים 1926–1932. עם סיום כהונתו בתפקיד זה הוא נבחר כמושל ויסקונסין וכיהן בו בשנים 1933–1935. לפניו ואחריו כיהן כמושל פיליפ לה פולט, בנו של המושל והסנאטור לשעבר רוברט לה פולט. ב-1934, כאשר נכח בטקס חנוכת הפארק המדינתי ריב מאונטיין, בעיצומו של מסע הבחירות שלו לתקופת כהונה שנייה, החליק שמדמן על סלע רופף ונפצע ברגלו. כתוצאה מכך התפתח ברגלו נמק שהצריך את קטיעתה. לאחר תום כהונתו כמושל, מונה שמדמן כמנהל הדיור הציבורי בוויסקונסין על ידי הנשיא פרנקלין דלאנו רוזוולט, תפקיד בו הוא שימש בשנים 1935–1942. שמדמן שלט בשפה הגרמנית והיה בעל ידיעה טובה למדי בנורווגית. אלברט שמדמן נפטר במדיסון ב-26 בנובמבר 1946, בגיל 82. הוא נטמן בבית הקברות פורסט היל שבעיר. Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1749-1750 מדיה וקבצים בנושא אלברט שמדמן בוויקישיתוף אלברט שמדמן באתר אגודת המושלים הלאומית (באנגלית) אלברט שמדמן באתר The Political Graveyard (באנגלית) אלברט שמדמן, באתר "Find a Grave" (באנגלית) Woodrow Wilson – Acceptance Speech "Ex-Gov. Schmedeman Passes Away at His Home Today, Age 82". The Capital Times. November 26, 1946. p. 1.
The Links

The Links הוא ארגון חברתי אמריקאי אשר ניתן להצטרף אליו על ידי הזמנה בלבד והוא בלעדי לנשים שחורות בעלות השפעה בארצות הברית. הארגון, שהוקם בשנת 1946, הוא הארגון הגדול ביותר בארצות הברית לנשים שחורות. בין החברות בארגון נמנות קמלה האריס, מריאן רייט אדלמן, ובטי שבאז. נכון לשנת 2021, היו בארגון 16,000 חברות בכ-300 סניפים. הארגון נוסד בפילדלפיה, אך מאז 2022, המטה הראשי שלו נמצא בוושינגטון, די.סי. The Links הוא תאגיד ללא מטרות רווח שהוקם בשנת 1946 בפילדלפיה על ידי שבע נשים שחורות בעלות השפעה. מייסדות הארגון היו שרה סטריקלנד סקוט ומרגרט רוזל הוקינס, שהזמינו חברות נוספות מהקהילה השחורה הבולטת בפילדלפיה להצטרף לארגון, כולל פרנסס אטקינסון, קייטי גרין, מריון מינטון, ליליאן סטנפורד, מירטל מניגולט סטרטון, ליליאן וול ודורותי רייט. כל הנשים היו ממשפחות שחורות מקצועיות בולטות בפילדלפיה, שש מהן היו נשואות לרופאים והאחת לבנקאי. כל הנשים היו בעלות תארים אקדמיים מאוניברסיטאות יוקרתיות, והיו פעילות בארגונים חברתיים שחורים מובילים אחרים כמו "Jack and Jill" ו-"Alpha Kappa Alpha", וכן בארגונים כמו NAACP, ליגת הנשים המצביעות, וחברת האופרה הגדולה של פילדלפיה. בשנת 2008 היו בארגון כ-12,000 חברות ב-273 סניפים ב-42 מדינות. במהלך השנים, הארגון עבר שינוי מגוף של נשים נשואות לגברים משפיעים לגוף של נשים שהפכו בעצמן למשפיעות, מה שגרם למתח בין "המשמר הישן" ל"משמר החדש". הארגון דורש מכל חברה לצבור שעות רבות של התנדבות. הארגון מגייס כספים למען מטרות צדקה שונות, כמו קרן המכללות המאוחדות של השחורים וקרן ההגנה המשפטית של ה-NAACP. התחומים המרכזיים של הארגון כוללים חינוך, בריאות, שירותי נוער, אומנות, חקיקה מקומית ורווחה בינלאומית.   אתר האינטרנט הרשמי של The Links (באנגלית) The Links, ברשת החברתית פייסבוק The Links, ברשת החברתית אקס (טוויטר) The Links, ברשת החברתית אינסטגרם The Links, ברשת החברתית LinkedIn Griffin, Anne-Marea (17 בפברואר 2022). "Black History Month and the Power of Remembrance". UNICEF USA (באנגלית). נבדק ב-2022-02-23. {{cite web}}: (עזרה) Graham, Lawrence Otis (2014). Our kind of people. [Place of publication not identified]: HarperCollins e-Books. ISBN 978-0-06-187081-1. OCLC 877899803. "The Links, Incorporated | American organization | Britannica". Britannica.com (באנגלית). נבדק ב-7 בפברואר 2022. {{cite web}}: (עזרה) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "The Links".
ליהוק לא-מסורתי

ליהוק לא-מסורתי (באנגלית: Color-blind casting או Non-traditional casting) הוא מונח המתייחס לפרקטיקה של בחירת שחקנים לתפקידים מבלי להתחשב במוצאם האתני, בצבע עורם או, במקרים מסוימים, למין הביולוגי שלהם. שיטה זו, המכונה גם ליהוק עיוור צבעים או ליהוק עיוור, נועדה לאפשר לכל שחקן להתחרות על תפקידים מבלי שמוצאו הגזעי או המין הביולוגי שלו/ה ישפיע על הסיכויים שלו/ה לזכות בתפקיד. המונח "ליהוק עיוור" זכה לביקורת מצד אנשים שונים בתעשיית הבידור, כולל נציגים מאיגוד השחקנים האמריקאי (Actors' Equity Association), אשר מעדיפים להשתמש במונח "ליהוק לא-מסורתי" על מנת להדגיש את שכדאי במקרים רבים לשלב שחקנים ממוצאים אתנים שונים, או ממין ביולוגי אחר בתפקידים מסוימים כאשר הדבר אפשרי או כאשר אותם המאפיינים לא קריטיים בעלילה. המקרים בהם הפרקטיקה מתייחסת ספציפית לליהוק של שחקנים לתפקידים אשר במקור היו בעלי מין ביולוגי שונה מהמין הביולוגי של השחק מכונים בדרך כלל "ליהוק עיוור למגדר" (Gender-blind casting). לאורך היו גם תומכים וגם מבקרים לפרקטיקה של ליהוק לא-מסורתי. המבקרים טוענים בין היתר שליהוק עיוור עלול לעיתים למחוק הקשרים תרבותיים או היסטוריים חשובים של הדמויות המגולמות, וכי הדבר עלול להוביל למצב שמכונה "מחיקה תרבותית" בה מתעלמים מהמגוון התרבותי של החברה או שהמגוון התרבותי של החברה מוצג באופן שלא תואם את המציאות. כמו כן, ישנם מבקרים הטוענים שהפרקטיקה עשויה להתעלם מהמשמעות שיש למוצא האתני או למין הביולוגי של הדמויות או ליצור תפיסה לא נכונה של היסטוריה תרבותית. לעומתם, אלו התומכים בפרקטיקה מציינים שהיא מאפשרת לשחקנים מוכשרים לקבל הזדמנויות שוות, גם אם הם בעלי צבע עור, מוצא אתני או אם הם ממין ביולוגי שונה מאלו של הדמויות המקוריות. שיטת הליהוק העיוור הפכה לפופולרית במיוחד בתעשיות התיאטרון והקולנוע, ושימשה בהפקות מצליחות רבות, כגון המחזמר "המילטון" והסדרה "ברידג'רטון". יחד עם זאת, בולטת גם מגמה של שימוש בליהוק מודע לצבע (color-conscious casting), שמטרתו לשקול את ההשפעות הגזעיות של ליהוק שחקנים ממוצאים שונים, וליצור מודעות לחשיבות של גיוון תרבותי בעיצוב דמויות וסיפורים. Downs, William Missouri (2013). The Art of Theatre: A Concise Introduction. Boston, MA: Wadsworth, Cengage Learning. pp. 181–182. ISBN 978-1-111-34831-1. The Evolution of Non-Traditional Casting, www.roundabouttheatre.org (באנגלית)
מדיניות ייצוא המהפכה האסלאמית

מדיניות ייצוא המהפכה האסלאמית (בפרסית: سیاست صدور انقلاب اسلامی) היא אסטרטגיה במדיניות החוץ של איראן המאמינה בייצוא המהפכה האסלאמית של 1979 למדינות אחרות אסלאמיות ואף לא אסלאמיות. מדיניות זו הוכרזה במפורש ובזמנים שונים על ידי רוחאללה ח'ומייני, מייסד הרפובליקה האסלאמית של איראן. אחת הסיסמאות הבסיסיות של המהפכה האסלאמית של איראן היא ייצוא המהפכה. בהתאם, המטרה היא ייצוא המהפכה כתרבות, אידיאולוגיה ושיטה אינטלקטואלית ואפיסטמולוגית. על פי גישה זו, הממשלה צריכה להתנהל בהתאם לחוק האסלאמי המסורתי (השריעה), ולהישלט על ידי משפטן אסלאמי מוביל ['פקיה' (אנ')] המספק "אפוטרופסות" פוליטית. על פי ח'ומייני, המאמצים להרחיב את השלטון האסלאמי לא יהיו מוגבלים להתאסלמות או תעמולה, אלא הם ילכו בעקבות צבאות "המנצחים" של המוסלמים הקדמונים, שיוצאים "מהמסגד לצאת לקרב", ו"מפחדים רק מאלוהים". ובעקבות הפקודה בקוראן: "הכן נגדם כל כוח שתוכל לגייס וסוסים קשורים". ח'ומייני גם טען כי "אם תקום צורת השלטון שהאיסלאם רצה, אף אחת מהממשלות הקיימות כיום בעולם לא תוכל להתנגד לה, כולן היו נכנעות". Khomeini, Islamic Government, 1981: p.131 Khomeini, Islamic Government, 1981: p.122
תנינענק (שיר)

"תנינענק" הוא סינגל שהוקלט על ידי הזמרת הישראלית קורין אלאל. את השיר הוציאה באפריל 2001 לאור חברת התקליטים NMC, כסינגל הראשון מתוך אלבום האולפן השביעי שלה הנושא את שם השיר. "תנינענק" נכתב והולחן על ידי מאיר גולדברג ואלאל בהתאמה. על הפקתו המוזיקלית היה מרקו גורקן אחראי. השיר פותח בסצנה המתארת את קימתו של תנין ענק מתעורר מעלפונו בצהריים ויוצא לטיול עם בנו. הפעולה הזו, שהיא חלק מהטבע החי, מתוארת בצורה מפורטת למדי: התנין, שמרים את רגליו, מגלה את שיניו ומנער את שריונו, מהווה סמל לעוצמה ולשליטה בפאונה. המסע של התנין עם בנו מייצג קשר חזק וטבעי בין הדורות. הדוברת מדגישה את היופי והשמחה הטמונים בטבע, כשהתנין עצמו, בסופו של דבר, מתמלא שמחה עד כדי בכי. השיר חוצה גבולות גאוגרפיים והתנין ובנו זוכים לפגוש אליגטורים וקרוקודילים, מהיאור שבמצרים ועד נהרות אוסטרליה ותאילנד. כל זה מדגיש את המגוון והעושר של הטבע, ואת הקשר ההדוק בין היצורים שחיים בו. הרקע של העטיפה צבוע בגוון כהה של ירוק, ומרכזה מכיל איור של תנין בסגנון מופשט. התנין מוצג עם קווים שחורים ועבים, שמדגישים את מבנה גופו וראשו בצורה גרפית, כמעט כמו דגם גזירה מנייר. עיניו של התנין בולטות בצבע אדום זוהר, דבר המוסיף לדרמטיות ולאימתו של הדמות. בצד השמאלי העליון של התמונה, מופיע שם האמנית, "קורין אלאל", בצבע לבן, ושם השיר, "תנינענק", בצבע אדום. מתחת לשם השיר מופיע אורכו, "3:50". כמו כן, מופיעים שמם של אלאל ושל גולדברג כמלחינת וככותב השיר. ב-15 באפריל 2001 הוצג "תנינענק" כמועמד לכניסה למצעד הפזמונים השבועי של רשת ג'. בשבוע שלאחר מכן דורג במקום החמישי. ב-29 באפריל עלה למקום השלישי – המיקום הגבוה ביותר אליו הגיע. לבסוף ב-17 ביוני יצא מטבלת הדירוג לאחר שבעה שבועות צעידה רצופה. מילות השיר, באתר שירונט קורין אלאל – תנינענק, דיסקוגס